Antanas Švitra

Antanas Švitra (g. 1936 m. rugpjūčio 9 d. Dainaviškiuose, Lazdijų raj.) – gydytojas, Lietuvos politinis bei visuomenės veikėjas.

Biografija 
1954 m. baigė Veisiejų vidurinę mokyklą. 1954–1960 m. studijavo Vilniaus universiteto Medicinos fakultete. 1960–1996 m. Kretingos rajono centrinės ligoninės gydytojas. 1995–1996 m. Kretingos rajono savivaldybės tarybos narys, Sveikatos ir socialinių reikalų komiteto pirmininkas. 1996–2000 m. Seimo narys, Sveikatos reikalų komiteto pirmininko pavaduotojas.

Lietuvos politinių kalinių ir tremtinių sąjungos narys. Žmona Stasė, duktė Rita, sūnus Valdas.

Seimo nariai
Kretingos politikai